Etter nesten førti år i Øvre Slottsgate flyttet New Dehli ned til Tjuvholmen. Den populære indiske restauranten ligger ved kanalen mellom Tjuvholmen og Aker Brygge i nye lokaler, men med de samme gode smakene. New Dehli skriver på nettsidene sine at de tilbyr chambre sépareé, catering og take-away. De serverer også vegansk mat, og både gluten- og laktosefrie alternativer på forespørsel fra gjestene.